title: Parrandachilikning xalq xo’jaligidagi ahamiyati
text: 16.10.Parrandachilikning xalq xo’jaligidagi ahamiyati Parrandachilikning asosiy maxsulotlari - tuxum va parhyezli parranda go’shti aholi uchun o’ta
  foydali oziq-ovqat hisoblanadi. Tuxum tarkibida inson organizmida 100 % hazm bo’ladigan
  oqsil hamda vitamin, moy va boshqa moddalar bor, u eng yuqori kaloriyali parhyez taom
  hisoblanadi.
  Parranda, ayniksa jo’ja go’shti tarkibi ham inson organizmi uchun tez va to’laroq hazm
  bo’luvchi moy, oqsil, vitamin va boshqa moddalarga boy. G’oz va o’rdak go’shtlarida inson
  organizmi uchun foydali moy, oqsil va boshqa moddalar ham mavjud. Ular katta kaloriya
  bo’yicha cho’chqa va qoramol go’shtlaridan yuqori .
  Parrandalar tez ko’payuvchi va yetiluvchi hayvondir. Tovuq, o’rdak, kurka, g’oz 5-7 oylik
  bo’lishi bilanoq tuxum bera boshlaydi. Bir tovuqdan yiliga maksimum 300 dona tuxum va undan
  jo’ja ochirib go’sht uchun boqilsa, tirik vaznda 4 s. go’sht olish mumkin.
  Jo’jalar jadal oziqlantirilsa 50-55 kunda 1,5-2,0 kg, o’rdaklar esa 3-3,5 kg og’irlikka ega
  bo’ladi. Parrandachilikning boshqa hayvonlarga nisbatan samaradorligi shundaki, ularga
  sarflanadigan ozuqalar birligiga anchagina ko’proq foydali mahsulot ishlab chiqariladi. Masalan, 1
  kg jo’ja go’shti ishlab chiqarish uchun 3,5-4 kg, g’oz va o’rdak go’shti uchun 4,5-5 kg ozuqa birligi
  sarflanadi; 1kg cho’chqa go’shti va mol go’shtlariga esa mos ravishda o’rtacha 6,5-8,5 kg sarflanadi;
  1kg tuxum oqsiliga mol go’shti oqsiliga nisbatan 4-5 marta kam ozuqa birligi sarflanadi.
  Parrandachilikning qoldiq mahsuloti - go’ngdan o’simlikchilik tarmoqlarida, ayniqsa, yopiq
  maydon sabzavotchiligida foydalanish ularning hosildorligini sezilarli darajada oshiradi.
  Parrandalarni so’yishdan olingan pardan yostiq, ko’rpa va boshqalar tayyorlanadi.
  336
  Parrandachilikni sanoat asosida rivojlantirish mahsuldorlik va mexnat unumdorligini oshirish
  hamda yil davomida barqaror miqdorda tuxum va go’sht ishlab chiqarish hamda sotish uchun qulay
  sharoit yaratiladi, kapital qo’yilmalarning qaytish muddatini tezlashtiradi va hokazo.